*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr.\_\_ 2019. gada \_\_. \_\_\_\_\_\_\_

**. §**

**Par informatīvo ziņojumu “Par akciju sabiedrības “Augstsprieguma tīkls” līdzdalības uzsākšanu akciju sabiedrībā “Latvijas elektriskie tīkli”“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai Ekonomikas ministrijas iesniegto informatīvo ziņojumu.

2. Atbalstīt Ekonomikas ministrijas un Finanšu ministrijas informatīvajā ziņojumā piedāvāto scenāriju.

3. Saskaņā ar Publiskas personas kapitāla daļu un kapitālsabiedrību pārvaldības likuma 9.panta otro un ceturto daļu un 118.panta otro daļu atļaut AS “Latvenergo” (reģistrācijas Nr. 40003032949) izbeigt līdzdalību AS “Latvijas elektriskie tīkli” (reģistrācijas Nr. 40103379313).

4. Ekonomikas ministrijai kā AS “Latvenergo” kapitāla daļu turētājai veikt darbības AS “Latvenergo” pamatkapitāla samazināšanai un valsts līdzdalības iegūšanai AS “Latvijas elektriskie tīkli”, nosakot Ekonomikas ministriju kā AS “Latvijas elektriskie tīkli” (reģistrācijas Nr. 40103379313) akciju turētāju.

5. Pēc izmaiņu veikšanas AS “Latvenergo” pamatkapitālā un valsts līdzdalības iegūšanas AS “Latvijas elektriskie tīkli”, pamatojoties uz Publiskas personas kapitāla daļu un kapitālsabiedrību pārvaldības likuma 10.panta pirmās daļas 1.punktu nodot Finanšu ministrijai turējumā AS “Latvijas elektriskie tīkli” (reģistrācijas Nr. 40103379313) valstij piederošās akcijas.

6. Pēc AS “Latvijas elektriskie tīkli” (reģistrācijas Nr. 40103379313) valstij piederošo akciju nodošanas Finanšu ministrijas turējumā saskaņā ar Publiskas personas kapitāla daļu un kapitālsabiedrību pārvaldības likuma 5.panta pirmo daļu, 9.panta pirmo un ceturto daļu un 146.panta pirmo daļu atļaut ieguldīt Finanšu ministrijas turējumā esošās AS “Latvijas elektriskie tīkli” valstij piederošās akcijas AS “Augstsprieguma tīkls” pamatkapitālā un izbeigt valsts līdzdalību AS “Latvijas elektriskie tīkli”.

7. Pēc AS “Latvijas elektriskie tīkli” valstij piederošo akciju ieguldīšanas AS “Augstsprieguma tīkls” īstenojama AS “Augstsprieguma tīkls” un AS “Latvijas elektriskie tīkli” reorganizācija, pievienojot AS “Latvijas elektriskie tīkli” AS “Augstsprieguma tīkls” līdz 2020.gada 31.decembrim.

**Ministru prezidents A. K. Kariņš**

**Valsts kancelejas direktors J. Citskovskis**

**Iesniedzējs:**

**Ekonomikas ministra pienākumu izpildītājs**

**Iekšlietu ministrs S.Ģirģens**

**Vīza:**

**Valsts sekretārs Ē. Eglītis**